|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 19 - 09 - 2024 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : Δ.Υ. |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της  Δημοτικής Επιτροπής  ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : |  |  |

ΘΕΜΑ: Λήψη απόφασης για τον καθορισμό θέσεων στάθμευσης στο κτίριο της ΑΑΔΕ επί της οδού Κωνσταντινουπόλεως στο ΟΤ 60 της Δ.Κ. Ταύρου του Δήμου Μοσχάτου- Ταύρου.

Σας γνωρίζουμε ότι στο κτίριο επί των οδών Πειραιώς, Λαμίας και Κωνσταντινουπόλεως στο Ο.Τ. 60 της Δ.Κ. Ταύρου του Δήμου Μοσχάτου- Ταύρου, θα γίνει η εγκατάσταση υπηρεσιών της ΑΑΔΕ, δημιουργώντας σημαντικό φόρτο στην περιοχή με την προσέλευση καθημερινά εκατοντάδων εργαζομένων και επισκεπτών.

Το εν λόγω κτίριο βρίσκεται σε περιοχή με εγκεκριμένες χρήσεις πολεοδομικού κέντρου, στην οποία έχουν αναπτυχθεί χρήσεις κυρίως εμπορικές και ψυχαγωγικές, ενώ η περιοχή κατοικίας αναπτύσσεται βορειοδυτικά των γραμμών του ΟΣΕ.

Για την εξυπηρέτηση της δημόσιας υπηρεσίας και την αποφυγή αναστάτωσης στην ευρύτερη περιοχή και καθώς επιπλέον η συγκέντρωση ατόμων και οχημάτων για τον υφιστάμενο αθλητικό χώρο είναι εκτός ωρών λειτουργίας των υπηρεσιών της ΑΑΔΕ, παρακαλούμε για τη **λήψη απόφασης** για:

Τον καθορισμό χώρο στάθμευσης οχημάτων υπαλλήλων και επισκεπτών στο κτίριο της ΑΑΔΕ επί της οδού Κωνσταντινουπόλεως, έναντι και κατά μήκος του κτιρίου, κατά τις εργάσιμες ημέρες, από Δευτέρα έως Παρασκευή και από ώρα 07:00-16:00. Τις υπόλοιπες ημέρες και ώρες ο χώρος είναι ελεύθερος προς χρήση από οποιονδήποτε. Ο χώρος θα οριοθετείται με τοποθέτηση πινακίδων Ρ-40 με από κάτω πρόσθετο ταμπελάκι «ΕΚΤΟΣ ΟΧΗΜΑΤΩΝ Γ.Γ.Π.Σ. ΑΠΟ 07:00-15:00».

|  |  |  |
| --- | --- | --- |
|  |  | Ο Αντιδήμαρχος  Υποδομών & Δόμησης  ΣΑΒΒΑΣ ΙΩΑΝΝΗΣ |