|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΤΤΙΚΗΣ** | Μοσχάτο 19-09-2024 |
| **ΔΗΜΟΣ ΜΟΣΧΑΤΟΥ - ΤΑΥΡΟΥ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **& ΔΟΜΗΣΗΣ** | Αρ. πρωτ.: Δ.Υ. |
| Ταχ. Δ/νση : Κοραή 36 & Αγ. Γερασίμου  Μοσχάτο 183 45  Αρμόδιος : Α. ΚΑΡΑΜΑΝΟΥ | **Προς:**  Τον κ. Πρόεδρο Δημοτικής Επιτροπής |
| Τηλέφωνο : 2132019652 |
| Email : [karamanou@0144.syzefxis.gov.gr](mailto:karamanou@0144.syzefxis.gov.gr) |  |

**ΘΕΜΑ:** Λήψη απόφασης για την Έγκριση Συμμετοχής / Εκδήλωσης Ενδιαφέροντος και Έγκριση Σχεδίου Εκτελεστικής Σύμβασης μεταξύ ΤΕΕ και Αναδόχου στο πλαίσιο της Συμφωνίας-Πλαίσιο για το Έργο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία»

Έχοντας υπόψη:

1. Το Ν. 4412/2016 (ΦΕΚ 147/Α΄/8-8-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως τροποποιήθηκε και ισχύει.

2. Το άρθρο 74Α του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως προστέθηκε με το Ν.5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών» και ειδικότερα με το άρθρο 9 του Ν.5056/2023 που αναφέρεται στις Αρμοδιότητες της Δημοτικής Επιτροπής.

3. Το Ν. 3463/06 (ΦΕΚ Α’114/8-6-2006) «Κώδικας Δήμων και Κοινοτήτων».

4. Το Ν.3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις».

5. Την υπ’ αριθμ. πρωτ. 32519/27-8-2024 Πρόσκληση του Τεχνικού Επιμελητηρίου Ελλάδας ως φορέα υλοποίησης της Συμφωνίας-Πλαίσιο για το Έργο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία», σε συνέχεια της με αρ. 231/2024 εγκριτικής Πράξης του ΣΤ’ Τμήματος του Ελεγκτικού Συνέδριου επί της διαγωνιστικής διαδικασίας του έργου με τίτλο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία» με την οποία κρίθηκε ότι δεν κωλύεται η υπογραφή του σχεδίου συμφωνίας – πλαίσιο του διαγωνισμού του τίτλου και εν όψει του ότι σύμφωνα με τα οριζόμενα στο άρθρο 6.1 της διακήρυξης με αριθμό ΑΔΑΜ 23PROC013012847 2023-07-05 μετά την υπογραφή της σύμβασης –πλαίσιο, ακολουθεί η υπογραφή Εκτελεστικών Συμβάσεων μεταξύ του ΤΕΕ και του Αναδόχου στις οποίες αποτυπώνεται το εκάστοτε ακριβές περιεχόμενο των εργασιών του επιμέρους έργου, ήτοι, η κατασκευή έξυπνων πρότυπων διαβάσεων σχολείων στα τμήματα οδών αρμοδιότητάς του κάθε Δήμου που θα επιλεγούν από τον κάθε Δήμο να ενταχθούν στο έργο, προσκαλεί τα αρμόδια όργανα του εκάστοτε Δήμου που επιθυμεί να συμμετάσχει στο ως άνω έργο μέσω εκτελεστικής σύμβασης όπως εντός τριάντα (30) ημερών από την κοινοποίηση της πρόσκλησης υποβάλλουν:

1. Επιστολή εκδήλωσης ενδιαφέροντος

και εν συνεχεία εντός εξήντα (60) ημερών από την κοινοποίηση της πρόσκλησης υποβάλλουν:

1. Την με την παρούσα εισήγηση αιτούμενη Απόφαση Δημοτικής Επιτροπής, που εγκρίνει την συμμετοχή και το σχέδιο εκτελεστικής σύμβασης μεταξύ ΤΕΕ και αναδόχου του ως άνω έργου,
2. Λίστα με τις προτεινόμενες υφιστάμενες σχολικές διαβάσεις με σειρά προτεραιότητας που επιθυμεί ο εκάστοτε δήμος να εντάξει στο έργου και να αναβαθμίσει σε πρότυπες. Η λίστα θα πρέπει να συνοδεύεται από τα παρακάτω αποδεικτικά:
   1. Οριζοντιογραφία ή απόσπασμα από το Google Maps, όπου να προσδιορίζεται η θέση της εκάστοτε διάβασης.
   2. Το Φ.Ε.Κ. με το οποίο προκύπτει ότι ο Δήμος έχει υποχρέωση συντήρησης των οδικών τμημάτων όπου θα κατασκευαστούν οι πρότυπες διαβάσεις.
   3. Τα πληθυσμιακά στοιχεία του Δήμου σύμφωνα με την απογραφή του 2021.
   4. Αστυνομική απόφαση για τον καθορισμό του ορίου ταχύτητας. Σε περίπτωση που δεν υπάρχει, αρκεί σχετική απόφαση των αρμοδίων οργάνων έκαστου Δήμου ή δήλωση του διευθυντή της τεχνικής υπηρεσίας που έχει την αρμοδιότητα συντήρησης του οδικού δικτύου από την οποία θα προκύπτει το όριο ταχύτητας ανά οδικό άξονα.

6. Την με αριθμό ΑΔΑΜ 23PROC013012847 2023-07-05 Διακήρυξη του έργου με τίτλο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία» και όλα τα Παραρτήματά της

7. Την Συμφωνία – Πλαίσιο για την ανάθεση της σύμβασης με τίτλο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία»

8. Την με αρ. 231/2024 εγκριτική Πράξη του Έκτου Τμήματος του Ελεγκτικού Συνέδριου του σχεδίου – πλαίσιο με τίτλο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία»

9. Το προτεινόμενο σχέδιο Εκτελεστικών Συμβάσεων μεταξύ ΤΕΕ και Αναδόχου

Και επειδή:

Το έργο με τίτλο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία» αφορά στην προμήθεια και εγκατάσταση έξυπνων πρότυπων διαβάσεων. Εν’ όψει της υπογραφής της Συμφωνίας-Πλαίσιο, μέσω της οποίας ο εκάστοτε Δήμος θα έχει τη δυνατότητα να κατασκευάσει έξυπνες πρότυπες διαβάσεις στις οδούς που εφάπτονται με σχολεία για την βελτίωση του επιπέδου της οδικής ασφάλειας. Μέσω της κατασκευής έξυπνων πρότυπων διαβάσεων σχολείων, ο κάθε Δήμος θα εξασφαλίζει την ασφαλή διέλευση των μαθητών και πεζών στην περιοχή παρέμβασης. Οι Δήμοι έχουν τη δυνατότητα να δημιουργήσουν 843 έξυπνες πρότυπες διαβάσεις σχολείων + 50% σε περίπτωση άσκησης της προαίρεσης, ήτοι 1.265 έξυπνες πρότυπες διαβάσεις σχολείων κατά μέγιστο. Ο κάθε Δήμος, θα προτείνει διαβάσεις του οδικού δικτύου αρμοδιότητάς του που εφάπτονται σε σχολικές μονάδες για τις οποίες θα πληρούνται σωρευτικά τα ακόλουθα χαρακτηριστικά:

Α. θα είναι παρακείμενες σε σχολικές μονάδες,

Β. Σε οδικό δίκτυο αρμοδιότητας του εκάστοτε Δήμου,

Γ. θα είναι σε οδικά τμήματα με μέγιστη επιτρεπόμενη ταχύτητα 60 χλμ/ώρα,

και εν συνεχεία θα υπογραφεί εκτελεστική σύμβαση μεταξύ του ΤΕΕ και του Αναδόχου.

Πιο αναλυτικά:

Έχει παρατηρηθεί ότι το μεγαλύτερο ποσοστό των ατυχημάτων στους δρόμους προκαλούνται από ανθρώπινο λάθος και τα περισσότερα ατυχήματα στα οποία εμπλέκεται πεζός συμβαίνουν λόγω της κακής ποιότητας υποδομής των διαβάσεων.

Αντικείμενο της παρούσας συμφωνίας-πλαίσιο είναι η ανάπτυξη έξυπνων πρότυπων διαβάσεων σχολείων στους Δήμους της χώρας για τη δημιουργία ασφαλούς περιβάλλοντος διάβασης μαθητών και την αύξηση του επιπέδου της οδικής ασφάλειας των οδών που εφάπτονται στα σχολεία.

Στα πλαίσια του προτεινόμενου έργου της συμφωνίας-πλαίσιο, κάθε Δήμος θα κληθεί να προτείνει διαβάσεις προκείμενες σε σχολικές μονάδες.

Το Σύστημα Έξυπνης Διάβασης Πεζών έξω από τα σχολεία, είναι ένα πρωτοποριακό σύστημα, το οποίο εξασφαλίζει την ασφαλή διέλευση των μαθητών και πεζών στην περιοχή παρέμβασης. Πιο συγκεκριμένα, το σύστημα θα ενεργοποιείται με την παρουσία μαθητή ή πεζού, ώστε να ενισχύεται η προσοχή τόσο των μαθητών, όσο και των διερχόμενων από τη διάβαση οχημάτων. Αποτέλεσμα της ενεργοποίησης είναι ο φωτισμός της πεζοδιάβασης από τις συσκευές σήμανσης τύπου LED, οι οποίες είναι ενσωματωμένες τόσο στην άσφαλτο όσο και στο πεζοδρόμιο, αλλά και η ταυτόχρονη ενεργοποίηση των κατακόρυφων πινακίδων σηματοδότησης LED, επιτυγχάνοντας το επιθυμητό αποτέλεσμα φωτεινής σήμανσής της. Το σύστημα θα είναι αυτόνομο και θα ηλεκτροδοτείται από ηλιακούς συλλέκτες.

Το έργο συνολικά αφορά την κατασκευή οκτακοσίων σαράντα τριών (843) προτύπων έξυπνων διαβάσεων + 50% προαίρεση, το οποίο θα περιλαμβάνει την προμήθεια και εγκατάσταση εξοπλισμού-λογισμικού και κάθε υλικό και εργασία που θα απαιτηθεί καθώς και τις τελικές δοκιμές καλής λειτουργίας ώστε μια απλή διάβαση πεζών έξω από ένα σχολείο να αναβαθμιστεί σε πρότυπη.

Κάθε πρότυπη έξυπνη διάβαση θα αποτελείται από τα ακόλουθα υποσυστήματα:

1. Συσκευές αφής πεζών νέου τύπου. Οι συσκευές αφής πεζών, θα χρησιμοποιούνται για την χειροκίνητη ενεργοποίηση του συστήματος έξυπνης διάβασης πεζών και θα εγκαθίστανται πάντα ανά ζεύγη σε κάθε διάβαση.
2. Συσκευές φωτεινής σήμανσης οδοστρώματος και πεζοδρομίου τύπου LED. Οι συσκευές φωτεινής σήμανσης οδοστρώματος και πεζοδρομίου, θα εγκατασταθούν σε όλο το μήκος της κάθε διάβασης πεζών, εκατέρωθεν του κάθε zebra line της πεζοδιάβασης και σε απόσταση ενός μέτρου (1m) μεταξύ τους, με σκοπό την καλύτερη οριοθέτησή της και την ενίσχυση της οριζόντιας σήμανσης.
3. Κεντρική μονάδα ελέγχου συσκευών φωτεινής σήμανσης. Οι συσκευές φωτεινής σήμανσης τύπου LED, πεζοδρομίου και οδοστρώματος θα συνοδεύονται με την κεντρική μονάδα ελέγχου. Η μονάδα ελέγχου θα πρέπει να περιλαμβάνει κατάλληλο τροφοδοτικό και ελεγκτή. Θα διαχειρίζεται κατάλληλα τη λειτουργία όλων των φωτεινών συσκευών σήμανσης που συνδέονται σε αυτή.
4. Πινακίδες Π21 με εσωτερικό LED φωτισμό.
5. Αισθητήρες καταμέτρησης και ανάλυσης κυκλοφοριακών στοιχείων.
6. Διαγράμμιση οδοστρώματος με θερμοπλαστικό υλικό.
7. Πλακοστρώσεις πεζοδρομίων, νησίδων κ.λ.π.
8. Φωτοβολταϊκοί συλλέκτες για την τροφοδοσία του συστήματος έξυπνης διάβασης πεζών.
9. Εργασίες διάβασης καλωδίων, αποκατάσταση ασφαλτοτάπητα διάβασης, ταπείνωση πεζοδρομίων και νησίδων.
10. Υπηρεσίες συντήρησης εξοπλισμού και λογισμικού συστήματος για 8 μήνες (παραγωγική λειτουργία) και 24 μήνες (εγγυημένη λειτουργία).

Στο προτεινόμενο έργο περιλαμβάνεται η προμήθεια, η εγκατάσταση και η θέση σε λειτουργία όλων των ανωτέρω μετά της απαιτούμενης εργασίας, των υλικών και των μικροϋλικών που θα απαιτηθούν.

Επίσης, προβλέπεται και η παροχή υπηρεσιών εγγύησης του εξοπλισμού και τεχνικής υποστήριξης για δύο (2) έτη μετά την οριστική παραλαβή της κάθε εκτελεστικής σύμβασης χωρίς πρόσθετο κόστος.

Εν όψει των ανωτέρω,

**ΕΙΣΗΓΟΥΜΑΣΤΕ**

* Την έγκριση συμμετοχής μας και την εκδήλωση ενδιαφέροντός μας για τη Σύναψη Εκτελεστικής Σύμβασης μεταξύ του ΤΕΕ και του Αναδόχου στο πλαίσιο της Συμφωνίας-Πλαίσιο για το Έργο «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία».
* Την αποδοχή και έγκριση του επισυναπτόμενου σχεδίου Εκτελεστικής Σύμβασης μεταξύ του ΤΕΕ και του Αναδόχου για τις διαβάσεις που θα προτείνει ο Δήμος μας και τελικά θα εγκρίνει το ΤΕΕ.
* Την αποδοχή της προμήθειας και εγκατάστασης των έξυπνων πρότυπων διαβάσεων στους οδικούς άξονες αρμοδιότητας του Δήμου και εν συνεχεία, την παράδοση – παραλαβή από το Δήμο, τη χρήση, λειτουργία και συντήρηση εκ μέρους όλου του προς προμήθεια εξοπλισμού και του λογισμικού που περιλαμβάνονται στο συμβατικό αντικείμενο της εκτελεστικής σύμβασης του έργου «Κατασκευή έξυπνων πρότυπων διαβάσεων σχολείων με στόχο την δημιουργία ασφαλούς περιβάλλοντος διάβασης μαθητών και αύξηση επιπέδου οδικής ασφάλειας των οδών που εφάπτονται με τα σχολεία».
* Την παραλαβή του συνόλου του εξοπλισμού και του λογισμικού που αφορά στην προμήθεια, τα οποία θα περιέλθουν στον Δήμο μας. Η παράδοση αυτή θα πραγματοποιηθεί άμεσα μετά την ολοκλήρωση του πρωτοκόλλου οριστικής παραλαβής από την αρμόδια επιτροπή.

|  |  |  |
| --- | --- | --- |
| Η Προϊσταμένη  Τμ. Κτιριακών – Υδραυλικών Έργων & Υπαίθριων Χώρων  ΚΑΡΑΜΑΝΟΥ ΑΓΓΕΛΙΚΗ  ΑΡΧΙΤΕΚΤΩΝ ΜΗΧΑΝΙΚΟΣ | Ο Αντιδήμαρχος  Υποδομών & Δόμησης  ΣΑΒΒΑΣ ΙΩΑΝΝΗΣ | Η Διευθύντρια Τ.Υ. & Δ.  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ |